**Azərbaycan Tibb Universiteti**

 **Dermatovenerologiya kafedrası**

 **Praktik məşğələ № 12**

 **Qırmızı qurdeşənəyi. Sklerodermiya. Dermatomiozit.**

*Epidemiologiya. Etiopatogenez. Klinik və patomorfoloji təzahür. Diaqnostika. Differensial diaqnostika. Müalicə və profilaktika*

**Tələbələrin özünühazırlıq səviyyəsinin**

**müəyyənləşdirilməsi üçün suallar /cavablar**

**1**. Qırmızı qurdeşənəyinin tərifini verin.

XBT-10: L93 Qırmızı qurdeşənəyi-kollagenozlar qrupundan olub dəri , adətən

 daxili orqanların zədələnməsi və fotohəssaslığın dəyişilməsi ilə gedən xronik

 autoimmun xəstəlikdir.

2. Qırmızı qurdeşənəyinin sinonimlərini sadalayın.

 Eritematoz. Çapıqlaşan eritematoz.

3. Qırmızı qurdeşənəyinin hansı cins və yaşda daha çox rast gəlindiyini göstərin.

 Qadınlarda, 20-40 yaş.

4. Qırmızı qurdeşənəyinin kəskinləşməsində rol oynayan ekzogen faktorları qeyd

 edin.

 İnsolyasiya, stress vəziyyətlər, antibiotiklər $,$sulfanilamidlər, vaksin, zərdab,və s.

5. Qırmızı qurdeşənəyinin kəskinləşməsində rol oynayan endogen faktorları

 göstərin.

 Xroniki infeksiya ocaqları , interkurrent xəstəliklər

6. Qırmızı qurdeşənəyinin patogenezinin əsasında dayanan prosesi qeyd edin.

Autoimmun proses.

7. Qırmızı qurdeşənəyinin dəri formasının növlərini göstərin.

 Diskoid qırmızı qurdeşənəyi.

Disseminə olunmuş qırmızı qurdeşənəyi.

Biettin mərkəzdənqaçan eriteması.

Kapoşi-irqanqın dərin qırmızı qurdeşənəyi.

8. Qırmızı qurdeşənəyinin lokalizə olunduğu yerləri sadalayın.

Üz (burun ,yanaq ,alın), qulaq seyvanı , dodağın qırmızı haşiyəsi , başın tüklü

hissəsi, pəncə, gövdə, ətraflar, ağız boşluğunun selikli qişası

9. Qırmızı qurdeşənəyinin gedişi neçə və hansı mərhələlərdən ibarət olduğunu

 sadalayın.

3 mərhələ var. 1.Eritematoz →2.İnfiltrativ hiperkeratoz →3.Atrofiya

10. " Qadın kabluku" və ya "dəftərxana knopkası" simptomunu göstərin.

Qırmızı qurdeşənəyində pulcuğu qopartdıqda pulcuğun daxili səthində

tikanların görünməsi

11. Benye-Meşeriski simptomunun nə olduğunu qeyd edin.

Qırmızı qurdeşənəyində pulcuğun qopardılması zamanı ağrının olması.

12. Qırmızı qurdeşənəyili xəstələrdə dırnaq zədələnməsini xarakterizə edin.

Dırnaqlar parlaqlığını itirir. Kövrəkləşir. Qalınlaşır. Sarımtıl-bozumtul bulanıq

rəng alır. Artımı dayanır. Sonda dırnağın mutilyasiyası baş verə bilər.

13. Qırmızı qurdeşənəyinin sistem formasına transformasiya etmə

 ehtimali daha çox olan qırmızı qurdeşənəyinin dəri formasının növünü

 göstərin.

Disseminasiya olmuş qırmızı qurdeşənəyi.

14. Diskoid qırmızı qurdeşənəyi və Biettin mərkəzdənqaçan eritemasina xas

 ocaqların lokalizə yerlərini və nəyə bənzədiyini qeyd edin.

Üzün orta hissəsi. Kəpənəyə bənzəyir.

15. Kapoşi-İrqanq dərin qırmızı qurdeşənəyinin lokalizə olduğu nahiyələri

 sadalayın.

Alın. Yanaqlar . Çiyinlər.

16. Qırmızı qurdeşənəyinin dəri formasının ən az rast gəlinən növlərini göstərin.

 Papillomatoz. Rozaseyayabənzər . Şişəbənzər. Hiperkeratotik . Disxromik

17. Qırmızı qurdeşənəyi zamanı dəridə gedən patomorfoloji dəyişiklikləri

 göstərin.

Hiperkeratoz, follikulyar keratoz, malpigi qatının atrofiyası, bazal hüceyrələrin

vakuol degenerasiyası. Dəridə ödem, kollagenin bazofil degenerasiyası,

limfositar infiltrat.

18. Qırmızı qurdeşənəyinin LE hüceyrələri daha çox olan növünü göstərin.

Sistem qırmızı qurdeşənəyi

19. ANA (Anti Nuclear Antibody /Nüvə Əlehinə Əks cisimciklər )qırmızı

 qurdeşənəyindən başqa rast gəlindiyi digər xəstəlikləri sadalayın.

Revmatik vəziyyətlər. Yoluxucu xəstəliklər.

20. "Qurdeşənəyi zolağı testi"nin nə olduğunu qeyd edin.

 İFR ilə bazal membrana fiksə olunmuş anticisimlərin / immunoqlobulinlərin

aşkarlanması.

21. Qırmızı qurdeşənəyinin hansı xəstəliklərlə diferensiasiya olunduğunu göstərin.

Rozasea. Psoriaz. Vərəm qurdeşənəyi. Dermatomiozit. Səthi dermatomikozlar.

Fotodermatozlar.

22. Vərəm qurdeşənəyindən fərqli olaraq qırmızı qurdeşənəyinə xarakter olmayan

 simptomları sadalayın.

"Müsbət zond" , "Alma jelesi" simptomları

23. Libman-Saks endokarditinin rast gəlindiyi xəstəliyi göstərin.

Sistem qırmızı qurdeşənəyi.

24. Sistem qırmızı qurdeşənəyində ürəyin zədələnməsinin ən çox nə ilə müşahidə

 olunduğunu göstərin.

Perikardit

25. Dərman mənşəli sistem qırmızı qurdeşənəyi zamanı ən çox hansı orqanların

 zədələndiyini sadalayın.

Oynaq və ağciyərlər

26. Qırmızı qurdeşənəyinin sistem müalicəsində istifadə olunan preparat

 qruplarını sadalayın.

Xinolin preparatları. Kortikosteroidlər. Antioksidantlar. Vitaminlər

27. Qırmızı qurdeşənəyinin yerli müalicəsində istifadə olunan dərman

 qruplarını göstərin.

Topik kortikosteroidlər. Foto qoruyucu vasitələr

28. Sistem qırmızı qurdeşənəyinin müalicəsində istifadə olunan əsas dərman

 qruplarını sadalayın.

Kortikosteroid hormonlar, xinolin preparatları.

**29**. Sklerodermiyanın tərifini verin.

XBT-10: L94.0 Sklerodermiya-kollagenozlar qrupundan olan, fibroz-sklerotik

dəyişikliklərlə və adətən daxili orqanların zədələnməsi ilə gedən dərinin

xroniki xəstəliyidir.

30. Sklerodermiyanın etiopatogenezini göstərin.

İdiopatikdir, yəni naməlum etiologiyalıdır. Hazırki dövrdə patogenezin əsasını

müxtəlif ekzogen (travma, soyuma, vaksin, zərdab, stress, insolyasiya,

radiasiya) və endogen (endokrin, mübadilə, nevroloji, genetik pozulmalar,

kəskin və xroniki yoluxucu xəstəliklər ) amillərin təkanverici rol oynadığı

autoimmun prosesin təşkil etdiyi fərz edilir.

31. Məhdud sklerodermiyanın növlərini qeyd edin.

Lövhəcikli

Xətvari

Tsumbuş skleroatrofik lixen

Pazini-Pyerini idiopatik atrofodermiyası

Üzün Parri-Romberq proqressivləşən hemiatrofiyası

32. Sistem sklerodermiyanin növlərini sadalayın.

Akrosklerotik ve diffuz

33. Sklerodermiyanin inkişaf mərhələlərini qeyd edin.

Eritema/ödem→Bərkləşmə→Atrofiya

34. Sklerodermiyanın hansı xəstəliklərlə diferensiasiya olunduğunu qeyd edin.

Vitiliqo, alopesiya

35. Məhdud sklerodermiyanin başlanğıc mərhələsinin mualicəsində preparatlar

 kombinasiyasını göstərin.

 Penisillin sırası antibiotiklər + ferment preparatlar (lidaza,lonqidaza) +

angioprotektorlar.

36. Sklerodermiyada patomorfoloji dəyişiklikləri qeyd edin.

Epidermisin atrofiyası, epidermal çıxıntılar hamarlaşır. Derma qalınlaşır,

kollagen liflərin homogenizasiyası qeyd olunur. Kiçik damarlar sklerozlaşır,

piy-tər vəziləri və tük follikullarıisə ya atrofiyalaşıb ya da inkar edilir.

37. Skleredemanın tərifini verin.

Skleredema (Scleredema) XBT-10: L94 – birləşdirici toxuma xəstəliyi olub,

zədələnmiş toxumanın ödemi və sərtləşməsi ilə xarakterizə olunur. Böyüklərin

Buşke skleredeması və yenidoğulmuşun skleredeması olmaqla iki yere bölünür.

38**.** Yenidoğulmuşun skleremasına tərif verin.

Yenidoğulmuşun sklereması (Sclerema neonatorum) XBT-10: L94-

birləşdirici toxuma və dərialtı piy hüceyrələrinin xəstəliyi olub, dəri örtüyünun

zədələnmiş hissəsinin ödemi, avazıması və gərginləşməsi ilə xarakterizə

olunur.

39. Dermatomiozitin tərifini verin.

 XBT-10:L94.4 Dermatomiozit-kollagenozlar qrupundan olan, dərinin, hərəki funksiyanın pozulması ilə müşahidə olunan zolaqlı və saya əzələlərin zədələnməsi ilə gedən sistem proqressivləşən xəstəlikdir.

40. Dermatomiozitin etiopatogenezini göstərin.

Etiologiya naməlumdur. Hazırki vaxtda isə müxtəlif ekzogen (stress, soyuma,

insolyasiya) və endogen ( infeksion və bədxassəli xəstəliklər, metabolik

pozulmalar, neyroendokrin disfunksiyalar, dərman allergiyası) amillərinin təsiri

ilə baş verən autoimmun prosesə əsaslanır.

41. Dermatomiozitli xəstələrdə Miopatiyanın xarakter təzahürlərini qeyd edin.

Ətrafların proksimal əzələlərinin zədələnməsi + Əzələlərin proqressivləşən

zəifliyi + Simmetriklik

42. İdiopatik dermatomiozitin tərifini verin.

Spontan inkişaf edən dermatomiozit.

43. Amiopatik dermatomiozitin tərifini verin.

Dermatomiozitli xəstələrdə dəri təzahürlərinin əzələlərin zədələnməsi ilə

müşayiət olunmaması

44. Dermatomiozitin dəri təzahürlərini sadalayın.

 • “dermatomiozit eynəyi”

 • “dekolte” simptomu

 • “şal” simptomu

 • “Qottron” simptomu

 •”mexanik əli” simptomu

 •digər təzahürlər (poykilodermiya, lipodistrofiya, eritrodermiya və s.)

45. Dermatomiozitli xəstənin müayinəsində əsas laborator testləri göstərin.

Kreatinfosfokinaza (qanında)

Albumin, kreatinin ( sidiyində)

46. Dermatomiozit zamanı patomorfoloji dəyişiklikləri yazın.

Atrofiyalaşmış epidermis, ödemli derma, hemogenizasiya olmuş kollagen

liflər.

47. Dermatomiozitin hansı xəstəliklərlə differensiasiya olunduğunu qeyd edin.

 •qırmızı qurdeşənəyi

 •rozasea

 •fotodermatoz

48. Dermatomiozitin mualicəsində istifadə olunan derman qruplarını sadalayın.

Kortikosteroidlər, immunsupressantlar , antibiotiklər, antihistaminlər.

QSİƏV( qeyri-steroid iltihab əleyhinə vasitələr).

49. Düzgün və qeyri-düzgün İFR-in fərqini qeyd edin.

Düzgün İFR-də bioptatdan, qeyri-düzgün İFR-də isə xəstənin serumundan və

test -sistemindən istifadə olunur.